NaiveNeuron/SloPal huggingface dataset:
Vaľová, Jana, poslankyňa NR SR (2015-05-19):
Ďakujem pekne. Vážený pán poslanec Matovič, ja nebudem ani obhajovať kandidátov, ale mňa uráža, čo vy rozprávate. Viete, pretože vy všetkých dokážete pourážať, nedokážete normálne diskutovať a dokonca sa im vyhrážať. Ja si absolútne nepripadám v SMER-e, ako ste povedali, ako zlodej a parazit, ja som primátorka, ktorá reálne hospodári s množstvom finančných prostriedkov, zvolili ma ľudia teraz v priamych voľbách, vyhrala som 50 % nad všetkými protikandidátmi a mám tri štvrtiny zastupiteľstva. A rozhodli o tom občania. Ja si to vyprosím, aby ste nás tu nazývali zlodejmi a parazitmi, to si vyprosím. To je prvá vec. A budem hovoriť o demokracii. Pamätáte si článok v Novom čase 11. 2. 2011, čo ste povedali? Dali ste názov článku Sulík dostal po plešine a povedali ste: „Ani Mečiar nevyhadzoval zo svojej strany ľudí, ktorí hlasovali spolu s opozíciou, a mňa dnes vyhodila strana, ktorá má na svojom mene solidarita.“ Ja sa vás pýtam, ak niekto prejaví svoj názor, už teraz nemôže slobodne hlasovať, mohol iba v roku 2011? Rozprávate tu o nejakej zodpovednosti. Však ste povalili vládu, dodneska ste mohli byť zodpovední, však ste sa nedokázali dohodnúť, pretože jednoducho možno ste sa tak vo vnútri urážali, ako teraz urážate nás, pretože teraz už nemáte dôvod sa vo vnútri urážať, lebo ste sa všetci pohádali. Ja sa ešte raz pýtam, v roku 2011 ste vy mohli slobodne hlasovať a vás vylúčili zo strany a dneska nemôžu vaši kolegovia slobodne hlasovať? Vy ste boli prvý, ktorý ste vyhlásili, že každý tu má slobodne hlasovať. Tak ja prosím vás, neurážajte, lebo ja sa necítim ako zlodej a parazit, ja si to vyprosím a o mne rozhodovali občania. Aj a brali do úvahy, že som aj poslankyňa Národnej rady. Tak, prosím vás pekne, buďte slušný a korektný a nechajte ľuďom aj slobodu. Ďakujem pekne.
J. Tkáčová, poslankyňa: (2008-04-03):
Vy viete, že sa dlhodobo venujem problematike dotácií a mám doplňujúce otázky a vaše odpovede, či už dnes alebo neskôr, lebo nečakám, že budete mi stopercentne vedieť hneď odpovedať, mi pomôžu pripraviť serióznu analýzu a odpovede na otázky, či sa solidarita slovenských daňových poplatníkov prejavená poľnohospodárom v stále vyšších dotáciách prejavila aj v solidarite slovenských producentov obilnín s obyvateľmi Slovenska v tom, že nepredali obilie za svetové trhové ceny v zahraničí, ale umiestnili ich na domácom trhu. A preto tie moje doplňujúce otázky znejú: Koľko percent z úrody potravinárskej pšenice na Slovensku v roku 2007 bolo vyvezených zo Slovenska a koľko percent potravinárskej pšenice z celkovej spotreby Slovenskej republiky muselo byť dovezených na zabezpečenie výroby mlynského, pekárenského, cukrárenského a cestovinárskeho priemyslu? Ďakujem.
Glváč, Martin, podpredseda NR SR (2016-09-13):
Pani poslankyňa Antošová, nech sa páči.
Raši, Richard, poslanec NR SR (2020-05-12):
Ďakujem pekne. Pani poslankyňa Cigániková, no v histórii fungovania zdravotníckeho výboru Národnej rady Slovenskej republiky sa stalo pravdepodobne prvýkrát, že na jeho čele je nezdravotník. Je to čisto odborný výbor a musím skonštatovať, že to, že ste nezdravotníčka, vidno. Pretože keď zanalyzujem odbornú časť, prečo skrátené legislatívne konanie nerobiť, alebo prečo ho robiť len v určitom prípade, a keďže vy nedokážete zareagovať odborne, na čo by ste mohli mlčať, čo by som ako prijal, tak zareagujete politicky. Ale ja to beriem, pretože aj tento váš odkaz bol o tom, že ste proti 13. dôchodkom pre našich seniorov. Ja to berem, verím, že to počuli aj všetci naši seniori, a to prijatie malo protektívny charakter na konci vládnutia práve pre túto najzraniteľnejšiu skupinu. Takže ste šéfka zdravotníckeho výboru, už prestaňte byť opozičným tárajom a začnite sa vyjadrovať tak, ako sa na predsedu tohto výsostne odborného výboru patrí a buď s nami jednajte odborne alebo sa radšej nevyjadrujte. Čo sa týka pani poslankyne Horváthovej, to je už úplne iný prístup. Vidno, že je zdravotník. Môžme tam polemizovať na základe odborných názorov. Ja tvrdím, až než ja tvrdím, čísla ukazujú, že sa nám druhá vlna v rozsahu, ktorý by súčasné nastavenie zdravotného systému nezvládol, v žiadnom prípade neblíži, dáta akéhokoľvek analytika, či už je slovenský či zahraničný, hovoria skôr o tom, že keby nám prišla druhá vlna, pri tejto našej zodpovednosti a poctivosti bude mať veľmi plochý charakter, to znamená mierny nárast a ústup a možnože druhá vlna vôbec nepríde. Preto si myslím, že nemusíme vytvárať pseudotvary... (Prerušenie vystúpenia časomerom.)
Kollár, Boris, predseda NR SR (2021-10-21):
Teraz bude reagovať pán poslanec Takáč, nech sa páči.
Pellegrini, Peter, podpredseda NR SR (2020-04-07):
Pani poslankyňa Kozelová.
Grendel, Gábor, podpredseda NR SR (2021-12-10):
S faktickou poznámkou ešte, pán poslanec Boris Susko.
Košútová, Magda, poslankyňa NR SR (2013-03-22):
Ďakujem pekne za slovo. Ja by som len pre čistotu legislatívy chcela poprosiť, aby sme vyňali bod 1 zo spoločného hlasovania na osobitné hlasovanie, nakoľko pán poslanec Fecko podal ďalší pozmeňujúci návrh a nevyňal tento bod na osobitné hlasovanie. Takže ďakujem pekne, len toľko.
Grendel, Gábor, podpredseda NR SR (2020-07-24):
Pán poslanec Raši.
Bugár, Béla, podpredseda NR SR (2016-06-16):
Pán minister, už je koniec.
Budaj, Ján, poslanec NR SR (2019-03-28):
Chcem poďakovať pani Žitňanskej, že nezostala sedieť, mohla by sa k tomuto prizerať, vystúpila a vystúpila veľmi jednoznačne. Treba to povedať a oceniť, lebo nie je tu veľa ľudí, ktorí sa stavajú za ochranu ľudských práv a hodnôt. Našťastie... (Reakcia z pléna.) Áno. A ešte poznamenám, že veľmi presne bolo aj upozorniť, že celý tento mix, čo sa vo volebnom moratóriu namixoval pre parlament, je proste bohapustá kortešačka, či je to penzie, či je to Istanbulský dohovor, zúfalcov, ktorí ešte stále veria, že treba, treba nejakým spôsobom bojovať a poraziť tú Čaputovú. Máte to prehraté. Slovensko ide dopredu, a ak už nie je parlament, je predvojom toho pohybu, nikomu to až tak veľmi neprekáža, tí mladí pôjdu ďalej, a keď vy nechcete počúvať ich, oni nebudú počúvať vás.
Bugár, Béla, podpredseda NR SR (2017-03-22):
Pán poslanec Blanár.
V. Palko, minister vnútra SR: (2004-09-09):
Pani poslankyňa, dovoľte, aby som teda zastúpil pána ministra Fronca. Pojem južné územie Slovenska nie je možné jednoznačne ohraničiť, vymedziť z dôvodu, že južné územie Slovenskej republiky zasahuje do 5 krajov. K 15. 9. 2003 bolo evidovaných na ministerstve školstva v 5 krajoch Slovenska – Bratislavskom, Trnavskom, Nitrianskom, Banskobystrickom a Košickom 1 067 takýchto škôl s vyučovacím jazykom slovenským, 35 škôl s vyučovacím jazykom slovenským a maďarským a 248 škôl s vyučovacím jazykom maďarským. Stredných škôl bolo evidovaných 643 s vyučovacím jazykom slovenským, 48 s vyučovacím jazykom slovenským a maďarským a 8 s vyučovacím jazykom maďarským. V roku 2004 ku dňu 31. augusta 2004 ministerstvo školstva vyradilo zo siete škôl a školských zariadení 33 základných škôl s vyučovacím jazykom slovenským a žiadne školy s vyučovacím jazykom maďarským. K uvedenému dátumu ministerstvo školstva zaradilo do siete škôl a školských zariadení 8 základných škôl s vyučovacím jazykom slovenským a 1 základnú školu s vyučovacím jazykom maďarským. K uvedenému dátumu bolo vyradených 9 stredných škôl s vyučovacím jazykom slovenským a žiadna s vyučovacím jazykom maďarským a zaradených 8 škôl s vyučovacím jazykom slovenským a 1 škola s vyučovacím jazykom maďarským. Pán predsedajúci, skončil som.
Sabo, Michal, poslanec NR SR (2024-05-14):
Ďakujem ti, Tina, veď neboj sa, ja im to pripomeniem nejakým iným spôsobom, že kde majú tie zanedbané povinnosti a ako flákajú dôležité veci. Ja chcem ešte na záver len jednu dôležitú poznámku, pretože rozprávame sa teda o akčných plánoch a o strategických dokumentoch, ktorých máme tony, hej? Týchto strategických plánov a akčných plánov máme v šuplíkoch v štátnych archívoch naozaj viac, než je vkusné. A že to je super, že ich máme, lebo vieme, čo máme robiť, ale ono to nestačí, že vieme, čo máme robiť, ono to musíme robiť, alebo treba to robiť. Ale to si vyžaduje oveľa-oveľa viac aktivity, oveľa viac ambícií, oveľa viac pozornosti, oveľa viac financií, človekohodín, hlavne treba mať v centre pozornosti ľudské zdravie. A to, ako som sa aj ja snažil povedať, a ty si to tiež tak nás učila, že sa obávam, že v pozornosti ľudské zdravie pre túto koalíciu naozaj nie je, že tam sú úplne iné veci, ktoré sú v pozornosti, a to ľudské zdravie je úplne na konci. Ďakujem ti za to, že si reagovala, že si ma počúvala, vážim si to.
Verešová, Anna, poslankyňa NR SR (2019-03-28):
To, že sa takto z prvej a skratkovite rôzne si z dohovoru mnohí vyťažujú to, čo chcú, a naozaj je to často radikálne, je práve to, že rozsah dohovoru je prakticky neobmedzený. A to som čítala v právnej analýze, ktorú som začala čítať vo svojej rozprave, a ešte ju skončím. (Ruch v sále.) Takže tiež (zaznievanie gongu) práve tento široký rozsah dohovoru akosi pobáda k tomu, že vystupuje tu, aj tu v pléne, ale aj ďaleko vo verejnosti množstvo ľudí, ktorí si to dajú z prvej a zo skratky, že tomu rozumejú. A toto som vyčitovala práve aj predkladateľovi návrhu uznesenia, že kde boli doteraz, keď nemajú doteraz urobenú dobrú právnu analýzu, prečo nediskutovali viac s občianskou, odbornou verejnosťou, s aktérmi, ktorí dlhodobo v tom pôsobia, pretože si myslím, že keby to bolo takto dobre pripravené a predtým aj prediskutované, že by teraz sme nedávali tu mnohé v diskusiách a vo faktických z prvej a veľmi skratkovito. To je, toto je práve ten problém. Bolo treba veľmi dobré odôvodnenie vášho uznesenia. (Neutíchajúci ruch v sále.)
P. Paška, predseda NR SR: (2010-05-26):
(Hlasovanie.) 111 prítomných, 25 za, 76 proti, 8 sa zdržali, 2 nehlasovali. Tento návrh sme neschválili.
Šeliga, Juraj, podpredseda NR SR (2021-01-14):
V skrátenom legislatívnom konaní sa nepoužijú obmedzenia na tretie čítanie, preto otváram rozpravu v rámci tohto čítania a pýtam sa, či sa niekto hlási do rozpravy. Nikto, ďakujem. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spravodajca, uveďte odporúčanie gestorského výboru, ak je, ak nie, uveďte, prosím, hlasovanie.
Richter, Ján, poslanec NR SR (2023-03-28):
Ďakujem pekne. Chcem poďakovať za tie pripomienky, a nech mi kolegovia z opozície odpustia, ale budem sa venovať dvom koaličným poslancom. Pán poslanec Cmorej... (Reakcia z pléna.) Pardon, necítim to (reakcia predsedajúceho), ale teoreticky... (Povedané so smiechom.) Som rád, že sa k nám hlásite. Ja vám to možno pripomeniem pri najbližšom hlasovaní. (Smiech v sále.) Ale ak dovolíte, viete, v čom je problém náš, čo sa týka dôchodkového stropu? Dôchodkový strop ako taký nemôže byť otázka len samotných ľudí a dôchodcov, preto je potrebné ďaleko viacej, aby urobil štát, a to je otázka dožitia v zdraví. Ak sa vytvoria podmienky, ak budú dostávať inú zdravotnú starostlivosť, budú v inej kondícii, v inom zdravotnom stave, potom sa môžeme baviť inak. Ale taká skutočnosť tu nie je. My sme úplne naspodku niekde a reálne je to tak, že tí ľudia nie sú zdraví, nedokážu dlhšie robiť, no a preto je to potrebné zohľadniť aj v zákone. Pokiaľ sa nám podarí vytvoriť iné predpoklady, no tak celkom iste, iste sa bude dať o tom hovoriť. Čo sa týka, dobre, chcel ste ma školiť ohľadom fungovania finančných trhov. Viete, v čom je podstata? Jediný Richter, sociálny demokrat, podržal II. pilier. Poliaci, Maďari, Česi ho v podstate zrušili. Toto vy, ideológovia z druhej strany, liberálni, oceňte, že som sa neschýlil k tomu, ale povedal som jasne, kto zarába aspoň 1 000 eur a bude sporiť 30 rokov, je to preňho zaujímavé. Ja mám v druhej pi... v II. pilieri aj svoje vlastné deti. To znamená, toto som podržal. Ale je otázka, čo vytvorili pre to, aby to bolo výhodnejšie a lepšie, aj samotné DSS-ky. Ja viem, že aké sú finančné trhy. V konečnej miere mám nejaké podielové listy momentálne aj ja a viem, ako zarábajú, alebo skôr ako prerábajú. Ale toto je dôležité... (Prerušenie vystúpenia časomerom.)
Jurzyca, Eugen, poslanec NR SR (2019-02-05):
Ďakujem pekne, dámy a páni. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Figeľ, Ján, podpredseda NR SR (2015-11-20):
Ďakujem pekne. Teraz dávam slovo spoločnému spravodajcovi z výboru pre verejnú správu a regionálny rozvoj, pánovi poslancovi Dušanovi Bublavému, aby informoval Národnú radu o výsledku rokovania výborov a zároveň stanovisku gestorského výboru. Nech sa páči.
Jurinová, Erika, poslankyňa NR SR (2016-04-26):
Ďakujem veľmi pekne. No, pán minister, je naozaj o vás známe, že ste jeden veľký manipulátor, a obávam sa, že nie ste dobrý človek. V pamäti mám, ako ste raz reagovali na moje vystúpenie, išlo o banálne vystúpenie k horskej službe, kde som si dovolila argumentovať voči opatreniam, ktoré ste pripravili v zákone. A vašou odpoveďou nebolo argumentovanie proti tomu, čo som vám hovorila, ale vy ste si proste dali za úlohu klamať. Celý čas, kedy ste mi mohli argumentovať, ste priamo do očí klamali a ešte aj s nepríjemným ironickým úsmevom. To je proste vaša danosť. Práve preto to potvrdenie kontinuity z vašich slov je extrémne nedôveryhodné. Jednoducho vaša pracovná metóda je klamanie v priamom prenose. (Potlesk.)
B. Bugár, podpredseda NR SR: (2004-06-24):
(Hlasovanie.) Prítomných 135, za 3, proti 109 poslancov, zdržalo sa 22, nehlasoval 1. Konštatujem, že bod 9 zo spoločnej správy sme neschválili. Nech sa páči. A. Ivanko, poslanec: Áno. Pán predsedajúci, dajte teraz hlasovať o bode 10. Nadväzuje to na ten pozmeňujúci návrh, preto je potrebné o ňom hlasovať osobitne.
Hudacký, Ján, poslanec NR SR (2013-05-30):
Ďakujem pekne za slovo, pán predseda. Len krátka reakcia na pána Sulíka. Pán kolega, nie, nedobre ste ma počúvali, čo sa týka tých dôvodov, prečo to rodinné podnikanie a prečo možno by sme mali pristúpiť aj na takú obeť, ako je, ako sú daňové zvýhodnenia a určité motivačné činitele, ktoré sme tam nastavili. Ja som ich aj naschvál dával relatívne veľa, pretože ak náhodou by sa tento zákon dostal do druhého čítania, aby sme mali možnosť potom nejakým spôsobom vedieť povedzme dospieť k nejakému kompromisu. No čo sa týka daňových zvýhodnení, to je jedna z foriem motivácie, ktorá je práve vo vyspelých ekonomikách včítane Británie, Nemecka, Rakúska a podobne. Takže nie je to nič nové. My neprichádzame s ničím, čo by nejak výrazne deformovalo trhové prostredie. Je pravda, že my sme brali do úvahy, že daňový zákon, resp. daňové podmienky na Slovensku sa zmenili, takže sme reagovali v podstate na súčasný daňový systém, a preto aj zásah prostredníctvom týchto daňových opatrení do toho daňového systému, aby sme skutočne motivovali členov rodín, aby išli, aby prevzali na seba to ťažké bremeno: podnikať na Slovensku. A ešte rodiny, ktoré povedzme sú na prahu chudoby, aby sme ich vedeli zatiahnuť, aby sa vedeli postarať o seba, aby si vedeli zabezpečiť obživu, tak nejaký ten motivačný činiteľ tu musí byť. Takže vychádzam aj zo skúseností vyspelej Európy, a to funguje. Ja si myslím, že netreba závidieť týmto rodinám, ktoré potenciálne by sa rozhodli ísť do takéhoto prostredia. My sme sa ho snažili vylepšiť, ako sa len dalo. Ja si myslím, čo sa týka toho vášho argumentu, že je tu teda, nastaviť daňový systém, že to je výber daní, či už je spravodlivý, alebo vertikálne, horizontálne. V každom prípade ja som za to, aby sme nechali ľuďom – a v tomto prípade rodinám – čo najviac zdrojov teda tých, čo vygenerujú, aby sa stali čo najviac nezávislými, jednoducho, aby mohli aj reinvestovať, aby mohli rozvíjať tú rodinnú firmu. A nie ich celkom zdaniť, zobrať im všetky tie peniaze len preto, že sme kdesi nastavení na to, že daňový systém je na to, aby pozbieral všetky možné peniaze. To je práve ten stimul, ktorý má rozvinúť to rodinné podnikanie, ktorý má motivovať tých členov rodiny, aby zobrali na seba tú ťažkú zodpovednosť a riešili problémy rodiny a takýmto spôsobom nastavili dlhodobo udržateľný systém na Slovensku. Takže toľko v podstate na margo vášho príspevku. Ďakujem.
Hrnčiar, Andrej, podpredseda NR SR (2019-02-05):
Prosím, prezentujme sa a hlasujme. (Hlasovanie.) Prítomných 141, za 97, proti 20, zdržalo sa 23, nehlasoval 1. Konštatujem, že sme uvedený pozmeňujúci návrh schválili.
Kaník, Ľudovít, poslanec NR SR (2012-06-19):
Vážený pán predseda, pred pár dňami náš bývalý kolega priateľ Milan Gaľa neočakávane zomrel, preto by som chcel navrhnúť, aby sme pred rokovaním tejto Národnej rady si uctili jeho pamiatku minútou ticha.
Dostál, Ondrej, poslanec NR SR (2017-03-29):
Návrh zákona je v súlade s Ústavou Slovenskej republiky, jej zákonmi a medzinárodnými zmluvami, ktorými je Slovenská republika viazaná. Bližšie k obsahu návrhu zákona sa vyjadrím v rozprave, do ktorej sa týmto ako navrhovateľ hlásim.
Ďuriš Nicholsonová, Lucia, podpredsedníčka NR SR (2016-12-06):
Aj kostí ešte.
Pročko, Jozef, poslanec NR SR (2024-01-16):
Ďakujem veľmi pekne. Pani poslankyňa, spýtali ste sa, že kde zobrali tých tri, 35-tisíc eur tú výšku škody. No, to si, to si sadli takí traja, obvinený Para, obvinený Gašpar (reakcia z pléna) a obvinený Lindtner, áno, áno, ďakujem, pán poslanec. Obvinený Lindtner, sadli si a zahrali si takú hru a hodili si papieriky do takého hrnčíka a z toho hrnčíka ťahali, že aká výška škody je najlepšia. Potom zavolali hranolovi a hranol im povedal, že nie, nie, to bude takto. Tak to bolo takto. Spomínali ste Fica, hovorili ste o jeho moci, že on to už má úplne, že on má verejnosť a odbornú verejnosť úplne mimo, pretože má moc. Spomínali ste o tom, že on rozpráva jeden deň to a druhý deň to. Áno, on pred voľbami rozprával o tom, že nebude rušiť špeciálnu prokuratúru. Jeho vyjadrenia v televízii predvolebné, v predvolebnej kampani boli jednoznačne, že nebude rušiť špeciálnu prokuratúru. Klamal, klamal a klamal. Klamal, to je vy ste hovorili o tom, že táto vládna koalícia klame. Áno, oni klamú. Oni v jeden deň pri nehode rozprávajú, že sú zdraví, že sa im nič nestalo a o tri dni, keď im propagandisti povedia, tak už sú zdravotne, už majú obrovské zdravotné problémy a ufujazdili z nehody preto, lebo majú zdravotné problémy. Ale mám aj dobrú správu, pretože som počul, že budú predkladať pozmeňovák do tohto Trestného zákona a zmenia dĺžku doby fúkania. Poslanec vlády bude fúkať po 10 dňoch, predseda strany po 15 dňoch a premiér, tak ten nás pošle do salámy a povie, že on, on jemu môžeme fúkať, viete kde. Čiže oni sú naozaj vládna koalícia, ktorá okrem klamstva používa tento nový národný šport, to je SNS, to je Slovenské národné športové klamanie. Ďakujem veľmi pekne.
Kaščáková, Renáta, poslankyňa NR SR (2018-10-22):
Ďakujem veľmi pekne za veľmi fundované zhrnutie tejto problematiky. Myslím, že sa dá súhlasiť s tým, že tento zákon je v mnohom neliberálny, je diskriminačný. Bolo tu už o tom veľa povedané. Aj v prvom čítaní som teda hovorila o mnohých výhradách, ktoré k tomuto zákonu máme a ktoré v podstate sa dajú popísať podobne, ako si ich popísal vo svojom príspevku ty. Ale ja sa chytím jedného momentu, a to sú vlastne ekonomické dopady. Ty, pán poslanec, si spomenul, že dopady ekonomické, ktoré by tento návrh mohol vyvolať, by boli okolo 60 miliónov eur, ak sa nemýlim, si pamätám toto číslo. No zrejme si mal na mysli tie investičné náklady alebo pri budovaní cyklotrás. Neviem teraz, ako si to myslel, ale ja som aj v prvom čítaní spomínala tiež túto výhradu, že neboli vlastne vyčíslené tieto dopady, nebola doložená doložka vplyvov a uviedla som vtedy, čo by som rada zopakovala, že Asociácia organizácií cestovného ruchu dala do pozornosti, že v roku 2008 už bol vypracovaný materiál na rokovanie vlády s názvom Návrh zavedenia systému rekreačných poukážok na podporu domáceho cestovného ruchu a vtedy tam boli vyčíslené náklady, vstupné náklady spojené so zavedením takéhoto nástroja na okolo 200 miliónov korún vtedajších, čo je zhruba 6,6 miliónov eur. Čiže to samotné zavedenie tých poukážok nie je vyčíslené, čo si myslím, že je chyba, pretože ak tvrdíme, že to nebude mať dopad na rozpočet, tak to dopad mať bude. 
A rovnako si myslím, že je škoda, že nebol vyhodnotený dopad na kvalitu podnikateľského prostredia na Slovensku a najmä teda tá finančná a administratívna náročnosť na strane, na strane zamestnávateľov.
Žitňanská, Lucia, ministerka spravodlivosti SR (2010-12-08):
Ďakujem pekne, pán predsedajúci, vážené dámy, vážení páni, pokiaľ ide o pozmeňovací návrh pána poslanca Chabana, tak odporúčam ho podporiť. Ďakujem pekne.
D. Lipšic, podpredseda vlády a minister spravodlivosti SR: (2005-10-27):
A myslím si, že pokiaľ všetci prokurátori aj sudcovia s riešením, ktoré je v Trestnom  zákone schválené, súhlasia, považujú ho za najlepšie, najrozumnejšie, najsystémovejšie  riešenie, ja som prekvapený, pani poslankyňa, že vám z dôvodov skôr fiktívnych takéto riešenie prekáža. Už sa mi zdá, že už akékoľvek riešenie by ste napadli len preto, že nie je riešením vaším, nehnevajte sa na mňa.
Kondrót, Maroš, poslanec NR SR (2013-09-12):
Ďakujem pekne, pán predseda. V rozprave k tomuto návrhu zákona vystúpili siedmi poslanci a pani poslankyňa Mezenská dala procedurálny návrh nepokračovať v rokovaní o tomto bode programu. Dajte, prosím, hlasovať o jej návrhu.
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 137, za 83, 29 proti, 25 sa zdržalo. Uvedený návrh sme schválili.
P. Hrušovský, predseda NR SR: (2003-09-10):
(Hlasovanie.) Prítomných je 133 poslancov, za 125, proti 2, zdržalo sa 6. Návrh sme schválili. Prosím ďalší návrh.
Grendel, Gábor, podpredseda NR SR (2021-05-27):
S poslednou faktickou pán poslanec Marek Kotleba.
P. Hrušovský, predseda NR SR: (2005-12-15):
(Hlasovanie.) 132 prítomných, 98 za návrh, 22 sa zdržalo, 12 nehlasovalo. Návrh sme schválili. Ďalší návrh.
Figeľ, Ján, podpredseda NR SR (2014-09-10):
Na vystúpenie pani poslankyne sú tri faktické. Nech sa páči, Zsolt Simon, s prvou.
Ondruš, Branislav, poslanec NR SR (2010-08-05):
Ďakujem pekne, pán predsedajúci. Pán kolega, ty si zabudol, síce si vo svojom vystúpení síce hovoril o tom, že za pravicovej vlády sa tu dosiahol rekordný schodok štátneho rozpočtu, ale ja si myslím, že si nepovedal veľmi dôležitú vec, a to, že vlastne tieto rekordné schodky, ale pravicová vláda vždy dosahovala svoje rekordné schodky vo volebných rokoch. To si myslím, že je veľmi dôležité, pretože to presne poukazuje na to, akým spôsobom pravicová vláda hospodári. Vždy, keď sa priblížil volebný rok, aj ten tebou spomínaný rekordný schodok, tak to bol rekordný schodok v roku 2002, ktorý bol volebný rok. A napodiv, hneď rok nato sa podarilo výrazne, zopakujem výrazne, ten rozpočtový schodok vláde znížiť, takže to ukazuje, že práve vo volebnom roku pravicové vlády veľmi rady rozhadzujú zo štátnych peňazí a nesprávajú sa tak zodpovedne, ako to o sebe tvrdia. A potom mám ešte jednu pripomienku k tomu tvojmu vystúpeniu. A tá pripomienka sa týka toho, že my, ty si podľa môjho názoru neupozornil dostatočne správne, alebo ako to mám povedať, hovoril si takto, hovoril si o Estónsku, ale musím povedať, že to, čo hovoril pán minister Mikloš, to nebolo len Estónsko, 11. 6. 2007 pán minister hovoril ako o vzorových krajinách Írsko, Estónsko, Litva, Lotyšsko a Slovensko. No pohľad na to, ako tieto krajiny vyzerajú v súvislosti s ich rozpočtovými schodkami, je naozaj tristný, pretože Írsko má za minulý rok podľa Eurostatu mínus 14,3 %, Lotyšsko mínus 9 % a Litva mínus 8,9 %. Takže tie výsledky sú fakt katastrofálne.
Záhumenský, Marian, poslanec NR SR (2012-09-18):
Pán predsedajúci, prepáčte, reagujem na vystupujúcich a zhodnocujem rozpravu.
Šeliga, Juraj, podpredseda NR SR (2020-07-24):
Pán poslanec, prepáčte, pán podpredseda Národnej rady Grendel s reakciou, samozrejme, na faktické poznámky. Nech sa páči, pán podpredseda.
Grendel, Gábor, podpredseda NR SR (2023-02-02):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Vyhlasujem rozpravu za skončenú. Želá si záverečné slovo pán navrhovateľ? Nie. Pani spravodajkyňa? Takisto nie. Prerušujem rokovanie aj o tomto bode programu. Ďalším bodom je druhé čítanie o vládnom návrhu zákona o akreditácii orgánov posudzovania zhody . Vládny návrh zákona je uverejnený ako tlač 1276, spoločná správa výborov má tlač 1276a. Pán podpredseda vlády, prosím, uveďte vládny návrh zákona.
Gažovičová, Tina, poslankyňa NR SR (2024-02-08):
Ďakujem. Ja by som sa naozaj chcela opýtať, ako toto môže spĺňať... (Ukončenie vystúpenia predsedajúcim.)
Pčolinský, Peter, podpredseda NR SR (2023-02-17):
Ďakujem pekne. Pán poslanec Šíbl.
Sulík, Richard, predseda NR SR (2011-07-07):
Poprosím o kľud v miestnosti, dámy a páni. Ďakujem.
Kollár, Boris, predseda NR SR (2022-06-23):
Dobre. Po hlasovaní zvolávam poslanecké grémium. Prosím, nevykrikujme po sebe takto! (Ruch v sále.) Ďalej pán poslanec Tomáš. A vy tam tiež nekričte zase, zase! Pán poslanec Tomáš, nech sa páči.
Matovič, Igor, poslanec NR SR (2011-06-30):
Pán predseda, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 odstavec 3 písmena c) zákona o rokovacom poriadku prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2013-05-15):
Tak v tejto chvíli máte, pán poslanec Hlina, slovo, nech sa páči.
Bernaťák, Tibor, poslanec NR SR (2019-10-28):
Ďakujem. Týmto sme hlasovali o všetkých pozmeňujúcich návrhoch. Pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Pálffy, Ján, predseda Správnej rady Ústavu pamäti národa (2021-06-30):
Ďakujem za slovo. Vážený pán predsedajúci, vážené panie poslankyne, vážení páni poslanci, dovoľte mi, aby som predstavil činnosť Ústavu pamäti národa za rok 2020, tak ako je zachytená v predloženej výročnej správe, ktorú vypracovala a v Dozornej rade ústavu prerokovala Správna rada ÚPN dňa 30. apríla 2021. Ústav pamäti národa je verejnoprávna ustanovizeň so sídlom v Bratislave, zriadená zákonom č. 553/2002. Medzi jeho úlohy patrí úplne a nestranne hodnotiť obdobie neslobody, sprístupňovať dokumenty o prenasledovaní osôb, zverejňovať údaje o vykonávateľoch tohto prenasledovania, poskytovať verejnosti výsledky v svojej činnosti a propagovať myšlienky slobody a obrany demokracie. (Ruch v sále, zaznenie gongu.) Počas roku 2020 bolo v pracovnom pomere s Ústavom pamäti národa celkovo 66 zamestnancov. (Prerušenie vystúpenia predsedajúcim.)
Kuffa, Štefan, poslanec NR SR (2014-04-02):
Hej, toto je super podnikanie, len vyberať peniaze a rátať, koľko na tom účte. Ja by som mal také, ja podporím tento návrh zákona, určite áno. Ja by som mal ešte také, možno sa usmejete, riešenie. Máme aj ekonóma, aj právnika. Ja by som elektronické mýto zrušil. Úplne zrušiť na celom Slovensku, zrušiť mýto, nech je to bez mýta. Poplatky sú za diaľnice. Myslím, že to dostatočne postačuje. Mali by sme vyriešený aj problém, II. a III. triedu ciest, ktoré sú naozaj v dezolátnom stave. Na východe Slovenska, to keď by ste po niektorých cestách jazdili, to je hotový tankodrom. To je samá diera, samé prepadlisko, sa to nedá ani obísť. Sú úseky cesty, ktoré najlepšie sa im vyhnúť a vôbec po nich nejsť. Sú totálne v dezolátnom stave. Ďakujem.
Blanár, Juraj, poslanec NR SR (2014-09-24):
Teraz vás poprosím, pán predseda, dajte hlasovať o druhom bode pozmeňujúceho návrhu pána poslanca Šebeja.
Novotný, Viliam, poslanec NR SR (2013-05-29):
Ďakujem pekne. Pán poslanec Kuffa má pravdu. Skladali sme sľub, nie prisahali sme na ústavu, to som sa nechal uniesť, ale skladali sme sľub, milí kolegovia, že budeme si ctiť ústavu a budeme si ctiť to, čo je napísané v tej ústave, nielen tú peknú hnedú knižku, ale aj ten obsah, ktorý je tam. A tam je napísané, že budeme si ctiť a budeme chrániť aj majetkové práva ľudí. Táto novela zákona výrazným spôsobom rozviaže ruky vláde Slovenskej republiky, rozviaže ruky strane SMER, aby mohla za verejný záujem prehlásiť každú väčšiu stavbu alebo každú veľkú stavbu. A to si treba, prosím, uvedomiť. Ďakujem veľmi pekne za reakcie pánovi poslancovi Feckovi a Simonovi. A teraz to veľmi jednoducho vysvetlím, zabudol som na to vo svojom vystúpení. Samospráva bude o posudzovaní verejného záujmu a o posudzovaní veľkej investície z celého procesu vylúčená. Milí kolegovia starostovia a primátori, milí poslanci obecných a mestských zastupiteľstiev, vás sa nikto nebude pýtať, či toto je veľká investícia vo verejnom záujme. Vláda tak rozhodne a bude. Takže si, prosím, predstavte to, že vo vašej obci alebo vo vašom meste máte vedľa mesta oddychovú zónu s lesoparkom, kde vláda rozhodne, že bude stáť vápenka alebo gumáreň, vás sa na to nikto neopýta, alebo ešte niečo horšie, továreň bude za kopcom, ale presne vo vašej oddychovej zóne postavia čističku pre túto továreň. Nebude to investícia, tak ako to povedal pán poslanec Fecko, ktorá spĺňa parametre zákona, ale logisticky s tým súvisí, veď vápenka ju potrebuje alebo gumáreň ju potrebuje. A vás sa na to nikto neopýta. „Milý pán primátor Ftáčnik, budete mať ropovod cez Bratislavu, milý pán primátor Raši, bude sa ťažiť urán na Jahodnej.“ A vás sa na to nikto nebude pýtať.
Sulík, Richard, poslanec NR SR (2013-06-27):
... že je možné návrh stiahnuť kedykoľvek. V prípade, že povedzme vy dospejete k záveru, že pán poslanec Kuffa má dokončiť svoje vystúpenie, v poriadku. Hneď po ňom ja sa ako navrhovateľ hlásim do rozpravy a stiahnem to tam. Takže tu určite problém není.
Kvorka, Ján, poslanec NR SR (2019-02-01):
Pán predsedajúci, dajte hlasovať, že Národná rada v súlade s rozhodnutím predsedu Národnej rady prideľuje preložený návrh zákona na prerokovanie týmto výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 22. marca 2019 a v gestorskom výbore do 25. marca 2019.
P. Hrušovský, predseda NR SR: (2004-01-20):
(Hlasovanie.) 147 prítomných, 69 za, 26 proti, 52 sa zdržalo. Neschválili sme pripomienku pod bodom č. 11.
Glváč, Martin, podpredseda NR SR (2017-12-05):
Pán poslanec Dostál, nech sa páči.
Bugár, Béla, podpredseda NR SR (2018-11-21):
Tak, vážené panie poslankyne, vážení páni poslanci, budeme pokračovať v rokovaní. Prosím teraz povereného overovateľa, aby oznámil výsledok tajného hlasovania. (Krátka pauza.) To sa vám podarilo odvolať aj overovateľa? (Reakcia z pléna.) Jaj, nech sa páči, pani poslankyňa Cigániková, máte slovo.
Sopko, Miroslav, poslanec NR SR (2018-10-19):
Ďakujem za slovo, pani predsedajúca. Ctené pani poslankyne, vážení páni poslanci, dovoľte mi, aby som tu v úvodnom slove v krátkosti predstavil tento návrh zákona, ktorého cieľom je, aby sa zaviedla nová kategória odborného zamestnanca – školského mediátora. A viac potom vysvetlím v rozprave, do ktorej sa hlásim týmto ako prvý. Ďakujem.
Bugár, Béla, podpredseda NR SR (2018-02-02):
Na vystúpenie pána poslanca s faktickými poznámkami traja. Nech sa páči, pán poslanec Bastrnák. Prosím, zapnite mikrofón pánovi poslancovi Bastrnákovi. Nesvieti mu vôbec.
P. Hrušovský, predseda NR SR: (2003-04-23):
A. Hajduk, poslanec: Ďakujem. Pán predsedajúci, dajte hlasovať o bodoch spoločnej správy, t. j. o bodoch číslo 1, 2, 3, 4, 5, 7, 8, 9, 11, 12, 13, 14 a 15 s návrhom gestorského výboru tieto body schváliť.
Bugár, Béla, podpredseda NR SR (2016-06-07):
Nech sa páči.
Tomáš, Erik, poslanec NR SR (2018-02-07):
Pán kolega Číž, vy ste začali svoje vystúpenie vyhlásením, že už ľutujete, že ste sa prihlásili do rozpravy. A priznám sa, že ja som sa vám tiež trochu čudoval, lebo postaviť sa celej tejto spŕške demagógie, populizmu, najmä zo strany predstaviteľov Ľudová strana Naše Slovensko a SME RODINA, to chce silný žalúdok. Napriek tomu, že zo zákona, o ktorom sa tu teraz bavíme, je úplne evidentné, že jeho prioritou a cieľom je zamestnávať predovšetkým Slovákov a Slovenky a urobiť konečne niečo s tým neskutočným množstvom voľných pracovných pozícií. A už sa môžme baviť o tom spôsobe, ako to dosiahnuť, tak napriek tomu oni budú stále tu spievať tú svoju stále tú istú pesničku, že je to o zamestnávaní cudzincov. Napriek tomu, že tam máme zákaz sociálneho dampingu, že sú tam kvóty na zamestnávanie cudzincov, napriek tomu, že sme už tisíckrát povedali, že len 8-tisíc ľudí pracuje na Slovensku z krajín mimo EÚ, napriek tomu to budú tvrdiť a oni vedia, prečo to robia. No a požadovať od nich nejaké systémové riešenia, nebuďte smiešny, veď už na dnešnej schôdzi ich predseda pán Kotleba povedal, že oni tu nie sú na riešenia. Riešenia musí mať v rukách vláda, oni nie, oni sú opozícia, oni so žiadnymi riešeniami prichádzať nemusia.
Sulík Richard, predseda NR SR (2011-09-14):
Nech sa páči, pán Kaliňák, vy môžete.
Bugár, Béla, podpredseda NR SR (2016-10-12):
Prezentujme sa a hlasujme o tomto návrhu pána spravodajcu. (Hlasovanie.) Prítomných 137 poslancov, za 105, proti 14, zdržalo sa 18 poslancov. Konštatujem, že sme v treťom čítaní . Otváram rozpravu v rámci tohto čítania. Môžem konštatovať, že nikto sa nehlási do rozpravy, končím teda rozpravu a, pán poslanec, nech sa páči.
Martvoň, Anton, poslanec NR SR (2015-03-17):
Ďakujem pekne. No, pán Hlina, začali ste krásne, že v politike neplatia autorské práva, pokiaľ je to dobré a pomôže to zlepšiť život občanom. My sme, a to si viete aj prehrať, ja som hneď v úvode, aj za predkladateľov povedal, že tento návrh zákona vychádza z podnetov verejnosti, na čo nielen pán Érsek, ale už desiatky rokov poukazuje aj Slovenský olympijský výbor, ale aj iní športovci. Čiže my sme neprišli s niečím, alebo s myšlienkou, ktorú sme my, teraz sa bijeme, alebo by sme sa bili do pŕs, že sme vymysleli. Jednoducho tá myšlienka tu už je dlho, dlho sa na to poukazuje a my sme sa podujali, že teda áno, pokúsime sa pomôcť športovcom. To, že vás to nenapadlo a s ničím takým ste vy, pán poslanec Hlina, neprišli, to je, žiaľbohu, už vaša chyba a váš problém. Vy tu hovoríte, že korektnosť by mala platiť v politike. To hovoríte vy, keď každému tu nadávate do hujerov a všetkého možného, niekto prejaví svoj názor a vy ho ešte odzadu napadnete?! Však kebyže prídete vtedy spredu, tak by ste videli to aikido, pán Hlina, a nieže si tu niekto cvrkne. To môžete rozprávať tam svojim ovciam. A čo sa týka vás, tak tá vaša myšlienka, že keď niekto nie je športovec, nemôže predkladať nejaké návrhy týkajúce sa športovcov. No, v prvom rade tiež chcem povedať, že vy figu borovú viete o tom, kto z nás ako pôsobil v rámci športu. Na druhej strane podľa tejto vašej premisy by ste vy nemohli predložiť žiaden návrh zákona, lebo vy nie ste odborníkom v ničom, a neviem potom, čo predkladáte právne návrhy zákona, keďže nie ste ani právnik. Výsledkom je toho potom to, že predkladáte jednoparagrafové novely, pri ktorých sa bijete do pŕs, ako tým chcete ľuďom pomôcť, pritom tá jednoparagrafová novela nič nerieši, alebo zhorší život ľuďom, ako je ten váš návrh novely priestupkového zákona. Čiže, pán Hlina, zamyslite sa trošku nad sebou a prestaňte tu už mudrovať. Aj tak s ničím ste neprišli, čo by bolo v prospech ľudí.
P. Hrušovský, podpredseda NR SR: (2001-10-03):
Teraz poprosím pána poslanca Kujana, ktorého určil gestorský výbor, aby bol spoločným spravodajcom k dvom návrhom zmlúv, a to zmluve medzi vládou Slovenskej republiky a vládou Kanady a vládou Slovenskej republiky a Portugalskou republikou, aby informoval Národnú radu o odporúčaní gestorského výboru. Nech sa páči, pán poslanec Kujan. M. Kujan, poslanec: Ďakujem pekne. Vážený pán predsedajúci, vážená pani ministerka, vážené kolegyne, kolegovia, dovoľte mi, aby som vás informoval o stanovisku gestorského výboru k obidvom zmluvám o zamedzení dvojitého zdanenia a zabráneniu daňovému úniku v odbore daní z príjmov a z majetku. Gestorský výbor na svojom zasadnutí dňa 4. septembra 2001 prerokoval uvedené zmluvy a odporučil aj v prvom, aj v druhom prípade vyjadriť súhlas s predmetnými zmluvami. Zároveň určil mňa za spoločného spravodajcu výborov a poveril ma predniesť spoločnú správu výborov na schôdzi Národnej rady Slovenskej republiky v druhom čítaní a navrhnúť Národnej rade Slovenskej republiky hlasovať o predmetnej dohode ihneď po skončení rozpravy k nej. Vážený pán predsedajúci, prosím, aby ste otvorili rozpravu k uvedeným dvom zmluvám. Ďakujem pekne.
Marosz, Ján, poslanec NR SR (2019-10-24):
Dovoľte, aby som podľa § 73 ods. 1 rokovacieho poriadku vystúpil ako spravodajca určeným ústavnoprávnym výborom. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady rozhodol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval návrh zákona v druhom čítaní v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Odporúčam zároveň návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán podpredseda, prosím, otvorte všeobecnú rozpravu.
Sopko, Miroslav, poslanec NR SR (2016-09-09):
Ďakujem za slovo, pán predsedajúci. Nuž chcem oceniť prejav môjho kolegu Eda Hegera, pretože sa dotkol môjho srdca. Myslím, že a nielen môjho srdca, ale aj ostatných. Či bol k téme, alebo nebol k téme, išiel do hĺbky, možno aj celkovej filozofie toho, prečo tento zákon tu prichádza. Myslím si, že tak dôležitá norma ako rokovací poriadok by mal naozaj byť výsledkom čo najširšieho konsenzu. Myslím si, že by sme si naozaj všetci mali uvedomiť tú starú definíciu, že demokracia je vláda väčšiny. Áno. A tá definícia pokračuje ešte ďalej, je to vláda väčšiny, ktorá je obmedzená právami menšiny. Nie je dôležité, možno čím viac slov sa vypustí, ale dôležitejšie je vidieť za tými slovami aj ich skutočný obsah. Ono celkovo väčšina a vláda väčšiny môže častokrát veľmi ľahko skĺznuť do týranie väčšiny, a preto nám všetkým dávam do pozornosti jeden citát významného francúzskeho politika a historika, ktorý sa zaoberá práve americkou demokraciou, Alexisa de Tocqueville, ktorý znie: „Väčšina nemá automaticky pravdu len preto, že je riadne zvolenou väčšinou.“ Ďakujem.
Kuffa, Štefan, poslanec NR SR (2015-05-19):
Ďakujem za slovo. Kolegovia, vidíte, že na rozdiel od vás my vášho kandidáta nespochybňujeme. A ja to len zabetónujem a to potvrdím. Áno, robí tie najťažšie prípady na špeciálnej prokuratúre, je to náročná práca, prešiel previerkou, najvyššou, opakovanou a podobne. (Reakcia z pléna.) No ale veď nech tam zostane, keď je taký dobrý špeciálny prokurátor. (Reakcia z pléna.) A čo tam nezostane? Však to je super. Ale veď tuná nie je voľba generálneho prokurátora alebo nejakej špeciálnej prokuratúry. Však tie argumenty, však už keď ste si ich pripravili na papier, tak aspoň nech majú to racionálne opodstatnenie. Ale my nebudujeme tu prokuratúru. Tu neni voľba generálneho prokurátora, ale šéfa Najvyššieho kontrolného úradu. Tak k tomu sa treba bolo vyjadriť. Však ja nespochybňujem, že ten pán Žilinka naozaj taký je. A keď si to, pán kolega, vidíš, ty si, tak ty máš asi nejaké tajné dohovory s tým SMER-om. Lebo ty si povedal teraz pred chvíľou, však sa pozri, že keď SMER dal prísľub, že pána Žilinku zvolí, no tak to musí dodržať. No tak vy už asi ste to mali dohodnuté. Viete, vy nás obviňujete zo všeličoho, tak ja sa tu všeličo dozviem dneska v tej rokovacej sále. Tak asi nejaké tam predsa len boli tie, tie dohovory. No, tak potom SMER je ten, ktorý naozaj keď dal ten prísľub, tak my už ďalší zbytočne tu budeme asi dohadovať a nejak argumentovať. Ale nemyslím si. Hovorím tak to, naozaj tak úsmevne. Ale to, čo si tu, pán kolega, odprezentoval, naozaj ja som presvedčený a presvedčil si ma o tom, že pán Žilinka je dobrý špeciálny prokurátor a je dobrý prokurátor je spravodlivý, čestný, nebojácny. Ale veď nech zostane v tejto pozícii, lebo máme málo takýchto prokurátorov možno u nás v našej krajine, a čím viac ich budeme mať v tejto štruktúre a v tak závažnej oblasti, ako je prokuratúra, ja sa len budem tešiť, a nech ten Maroš Žilinka zostane na tej pozícii tam, kde je. Ďakujem.
Danko, Andrej, predseda NR SR (2019-02-05):
Prosím, prezentujme sa a hlasujeme. (Hlasovanie.) Prítomných 138, za 111, proti 6, zdržalo sa 21 poslancov. Konštatujem, že sme tento návrh schválili, prerokujeme ho v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím, pán spravodajca, uveďte hlasovanie.
Paška, Pavol, predseda NR SR (2013-12-12):
Pani poslankyňa Mezen..., pardon, pani poslankyňa Mezenská. Zrušte, prosím vás, to hlasovanie. Pani poslankyňa.
Bagačka, Michal, poslanec NR SR (2015-06-30):
Keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v dnešnej rozprave, mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
J. Senko, poslanec: (2009-06-24):
Prosím, pán predseda, dajte hlasovať.
Laurenčík, Milan, podpredseda NR SR (2021-12-07):
Pán poslanec Jozef Šimko s faktickou poznámkou.
Kremský, Peter, poslanec NR SR (2021-10-27):
Vážený pán predseda, v rozprave vystúpil jeden poslanec, ktorým som bol ja, pričom som podal jeden pozmeňujúci a doplňujúci návrh. Pán predseda, keďže pozmeňujúci návrh bol podaný v rámci dnešnej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Pellegrini, Peter, predseda NR SR (2015-06-24):
Ďakujem pekne. Na vaše vystúpenie dve faktické poznámky. Jedna faktická poznámka, dve faktické poznámky. Končím možnosť prihlásiť sa s faktickými poznámkami. Ako prvá pani poslankyňa Mezenská, nech sa páči.
Figeľ, Ján, podpredseda NR SR (2016-02-11):
O slovo v rozprave teraz požiadal navrhovateľ Martin Poliačik. Nech sa páči, pán kolega.
I. Štefanec, poslanec: (2008-09-16):
Pán predsedajúci, poprosím ešte o pokoj a pána ministra. Ďakujem. Ďakujem pekne. Takže ešte raz. Termíny spojené s reguláciou cien, úradným určením cien cenovými výmermi sme tu mali pred 19 rokmi a som hlboko presvedčený, že tento návrh zákona nás vracia 19 rokov nazad. Pán minister vo svojom uvedení zákona odôvodňoval tento návrh spôsobom, že zabráni neodôvodnenému zvyšovaniu cien. Bohužiaľ, odpovede na otázky, čo sú odôvodnené a čo sú neodôvodnené zvyšovania cien sme sa doteraz nedočkali. Nevieme takisto, akým spôsobom podľa tohto zákona chce vláda rozhodovať, či cenové nárasty boli v súlade so zavedením spoločnej európskej meny, alebo či to bolo z iného dôvodu. Tak ako to už bolo uvedené, aj ja som presvedčený, dámy a páni, že takýto návrh, takéto strašenie a vyhrážky spolu napríklad s návrhom Trestného zákona, ktorý posiela podnikateľov do basy len za cenovú ponuku prispievajú len k tomu, že máme ceny vyššie už teraz. V auguste naša inflácia dosiahla dvojročné maximu, pričom potraviny rástli o viac než 9,5 %. Logicky teda obchodníci sa správali tak, že zdvihli ceny už pred platnosťou takýchto zákonov. Myslím si, že takéto návrhy zákona neprispievajú ani k nižším cenám v budúcnosti. Tento zákon má platiť od 1. novembra tohto roka a v § 13 sa uvádza povinnosť pre predávajúceho počas doby troch rokov uchovávať evidenciu nákladov a všetkých kalkulácií s tým spojených. Znamená to de facto vyššie nákladové položky, vyššie administratívne náklady pre všetkých predávajúcich, čo určite neprispeje k nižším cenám. K nižším cenám prispeje len lepšia možnosť voľby, lepšie konkurenčné prostredie. Ak si návrh zákona alebo odôvodnenie tohto návrhu zákona kladie za cieľ zasiahnuť tam, kde trh nefunguje, dovolím si upozorniť, že už teraz máme právomoci Protimonopolného úradu, ktorý môže zasiahnuť všade tam, kde podľa jeho názoru trh zlyháva. Zrejme nie je náhodou, dámy a páni, že aj Protimonopolný úrad mal, tak ako aj Národná banka Slovenska veľké výhrady k tomuto návrhu zákona. V súčasnosti máme 92 % domáceho produktu tvoreného súkromným sektorom. Tento návrh zákona de facto dáva možnosť cenovo regulovať, na čo si vláda spomenie. De facto 100 % položiek z tých, ktoré sú tvorené súkromným sektorom, môžu byť regulované. Dovolím si tiež upozorniť na Ústavu Slovenskej republiky ako v prvom čítaní, v ktorej sa uvádza, že Slovenská republika chráni a podporuje hospodársku súťaž. Som hlboko presvedčený, že tento návrh zákona nepodporuje hospodársku súťaž, takže ide nielen proti ústave, proti zdravému rozumu, ale najmä proti občanom, ktorým vôbec nepomáha, možno sa tak tvári, ale vôbec nepomáha, pretože cenová regulácia nikdy neznížila ceny, akurát oddialila cenové nárasty, ktoré sa potom prejavili ešte v prudkejších cenových skokoch v budúcnosti. Som teda hlboko presvedčený, že takýto návrh zákona nemá opodstatnenie, je nerealizovateľný, nezmyselný a zbytočný. Ďakujem pekne. (Potlesk).
Verešová, Anna, poslankyňa NR SR (2019-06-20):
Ďakujem ti, kolegyňa, za tvoj príspevok. Spomenula si, ako často sa mení zákon o sociálnych službách. Nuž, asi už mám svoj vek, pretože ja si ten rok 2008 veľmi dobre pamätám, ako tento zákon pripravovali pri okrúhlych stoloch zo všetkých sekcií, oblastí, verejných, neverejných, z praxe, z akademických obcí a jednoducho so štátnou správou, ľudia, ktorí rozumeli veci. A potom sa tu v pléne v 2008 množstvom pozmeňujúcich návrhov tak zmenil, že odvtedy je v podstate, prepáčte, hoci je to zákon, ale musím povedať paškvil. Preto sa práve dookola takto neustále novelizuje a opravuje. Ľudia, ktorí podľa neho pracujú, pre ktorých je jednoducho zákon zákonom, majú obrovské problémy a ťažkosti. Keď som sem vstupovala do Národnej rady, tak som išla aj s jedným predsavzatím, že sa podarí konečne vyhodiť zo zákona o sociálnych službách aj tú odpornú mantru rozdeľovania poskytovateľov na verejných a neverejných. A myslím tým odpornú preto, lebo ani občana nerozdeľujeme na neverejného a verejného. To sa doteraz nepodarilo, ale napríklad my sa v Žilinskej župe snažíme o to, aby bol naozaj rovnaký meter na každého poskytovateľa, pretože vidíme pred sebou človeka, občana, ktorým tento poskytovateľ poskytuje službu. Ja ti chcem poďakovať, Soňa, lebo je evidentné, že ty tejto téme rozumieš a vieš, čo potrebujú seniori, ktorí sú ťažko chorí a potrebujú od nás zo štátu pomoc, podporu aj príbuzní. Takže podporujem ťa veľmi a dúfam, že aj tento pozmeňujúci návrh ti prejde.
Kollár, Boris, predseda NR SR (2021-11-24):
Vážené pani poslankyne, vážení páni poslanci, pokračujeme v prerušenom rokovaní. Skôr ako pristúpime k hlasovaniu o prerokovaných bodoch programu, chcem vás informovať, že minister vnútra požiadal o prero... o prerokovanie bodu 33 (tlač 440) na ďalšej riadnej schôdzi, preto v mene troch poslaneckých klubov, za OĽANO, SME RODINA a SaS, podávam návrh na vypustenie tohto bodu z programu 51. schôdze s tým, že uvedený návrh zákona bude zaradený do návrhu programu schôdze Národnej rady so začiatkom od 1. februára 2022. Je všeobecný súhlas?(Súhlasná reakcia pléna.) Ďakujem pekne. Uvedené sme schválili. Pristúpime k hlasovaniu o bode 13 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 402/2000 Z. z. o zásluhách Milana Rastislava Štefánika o Slovensko (tlač 753). Prosím spravodajcu z výboru pre kultúru a médiá, poslanca Róberta Haláka, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 402/2000 Z. z. o zásluhách Milana Rastislava Štefánika o Slovensko , tlač 753.)
Danko, Andrej, predseda NR SR (2016-05-25):
Prosím, prezentujme sa a hlasujme. (Hlasovanie.) Ďakujem. Prítomných 137 poslancov, za 59, proti 9, zdržalo sa 69 poslancov. Konštatujem, že sme uvedený návrh neschválili, a teda nebudeme pokračovať v rokovaní o tomto návrhu zákona. Pokračujeme hlasovaním o bode 52 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 88). Dávam slovo spravodajkyni z výboru pre sociálne veci poslankyni Janke Nehézovej, aby hlasovanie uviedla. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 88.)
Hort, Milan, podpredseda NR SR (2011-03-30):
Ďalej pán poslanec Ondrej Dostál. Nech sa páči.